tartuNLP/wikipedia-smugri-20251201 huggingface dataset:
Los Angeles Kings

Los Angeles Kings on USA jäähokiklubi, mis tegutseb California osariigis Los Angeleses. See mängib jäähokiliiga NHL-i Läänekonverentsis Vaikse ookeani divisjonis. Klubi on asutatud 1967. aastal. Kodumänge peab Staples Centeril. Kingsi peatreener on Todd McLellan.
Praegune koosseis.
"Seisuga 21. juuli 2023"
Chicago Blackhawks

Chicago Blackhawks on USA jäähokiklubi, mis tegutseb Illinoisi Chicagos. See mängib jäähokiliiga NHL-i Läänekonverentsis Keskdivisjonis. Klubi on asutatud 1926. aastal. Kodumänge peab United Centeril. Blackhawksi peatreener on Derek King.
Praegune koosseis.
"Seisuga 21. juuli 2023"
Union Square

Union Square on ajalooline ristmik ja seda ümbritsev Manhattani naabruskond New Yorgis.
Vašo keel

Vašo keel on väljasuremisohus keel, mida kõnelevad vašod Californias. On arvatud, et vašo keel kuulub hoka hõimkonda, kuid lähedasi sugulaskeeli sel ei ole. 2008. aasta seisuga rääkis vašo keelt emakeelena umbes 20 inimest. Alates 1994. aastast on tegutsenud keelekümbluklassid.
Dallas Stars

Dallas Stars on USA jäähokiklubi, mis tegutseb Texase osariigis Dallases. See mängib jäähokiliiga NHL-i Läänekonverentsis Keskdivisjonis.
Klubi on asutatud 1967. aastal Minnesota osariigis Bloomingtonis ja algselt kandis see nime Minnesota North Stars. Dallasesse kolis see 1993. aastal. Kodumänge peab American Airlines Centeril.
Pärast Jim Montgomery vallandamist sai 2019. aasta detsembrist klubi ajutiseks peatreeneriks Rick Bowness. Ametlikuks peatreeneriks sai Bowness 2020. aasta oktoobris.
Praegune koosseis.
"Seisuga 2025–26 hooajaks (võib muutuda)"
Raho Aadla

Raho Aadla (sündinud 22. detsembril 1987) on eesti koreograaf, tantsija ja tantsuõpetaja. 
Ta on lõpetanud 2013. aastal Tartu Ülikooli Viljandi Kultuuriakadeemia tantsukunsti erialal ning täiendanud end Iisraelis, Hiinas, Taanis ja Jaapanis (BankART1929 residentuur). 2019. aasta seisuga õpib ta Eesti Muusika- ja Teatriakadeemia lavakunstikoolis füüsilise teatri magistrantuuris.
Finn Wolfhard

Finn Wolfhard (sündinud 23. detsembril 2002 Vancouveris) on Kanada näitleja ja dublaažilugeja. 
Ta sai tuntuks sarjas "Veidrad asjad" (2016–), kus ta mängib Mike Wheelerit.
Wolfhard on osalenud ka teleseriaalides "Sada esimest" ja "Supernatural".
2017. aastal mängis Wolfhard õudusfilmis "It", mille kogukäive oli üle 700 miljoni dollari. 
Finn Wolfhard lõi kaasa "indie"-rokki mänginud ansamblis Calpurnia. 2019. aasta novembris läks bänd lahku. Koostöös Pull &amp; Beariga on ta valmistanud ka rõivaid.
Andrei Ojamets

Andrei Ojamets (sündinud 6. juulil 1963 Pärnus) on eesti võrkpallitreener ja endine võrkpallur.
Urmas Tali

Urmas Tali (sündinud 5. märtsil 1970 Võrus) on eesti võrkpallitreener. Alates 2022. aastast on ta võrkpalli meistriliigasse naasnud Barrus Võru spordidirektor.
Aastatel 1998–2005 tegutsenud ka võrkpallikohtunikuna. 2003. aastast MTÜ Tamula Vanake juhatuse liige.
Treenerikarjäär.
Tali alustas treenerikarjääri Võru Spordikooli juures, kus töötas erinevatel perioodidel nii esindusmeeskonna peatreenerina kui noortetreenerina. Noorteklassides on erinevad vanuseklassid tema eestvedamisel võitnud nii Eesti karika kui meistritiitli. Tali nimekaimateks kasvandikeks on näiteks Robert Täht ja Henri Treial.
Ta on juhendanud mitut Eesti meistriliiga tasemel klubi (Võru VK, Tartu Pere Leib, Rakvere VK ja Saaremaa VK) ning tema juhendatavad on tulnud kahekordseks Eesti (2006, 2018) ja Balti meistriks (2017, 2018) ning võitnud neli Eesti karikat.
Ta on olnud kolme aastakäigu (1989, 1993, 1999) Eesti noormeeste koondiste peatreener. Koondistega on suurimaks saavutuseks olnud 2007. aastal U18 Euroopa meistrivõistlustel 12. koht ja 2013. aastal U21 maailmameistrivõistlustel saadud 17. koht.
Heinrich Band

Heinrich Band (4. aprill 1821 Krefeld, Saksamaa – 2. detsember 1860) oli saksa pillimeister, bandooniumi leiutaja.
Kożuchów

Kożuchów (saksa "Freystadt in Schlesien") on linn Poolas Lubuszi vojevoodkonnas Nowa Sóli maakonnas, Kożuchówi valla halduskeskus. Kożuchów asub Nowa Sólist umbes 10 km edelas.
Asulat on esmamainitud 1125. aastal, linnaõigused sai 1273. aastal. Teises maailmasõjas hävis 65% linnast. Kuni 1945. aastani oli linn Saksamaa koosseisus.
Rein Siimu Taiji Kool

Rein Siimu Taiji Kool (ametlikult: Taiji Selts MTÜ) on Tallinnas, Pärnus, Virtsus, Väänas ja mujal Eestis tegutsev Rein Siimu õpilaste poolt rajatud "taiji" ja tao õpetamise ning populariseerimisega tegelev mittetulundusühing.
Teemu Hartikainen

Teemu Hartikainen (sündinud 3. mail 1990 Kuopios) on Soome jäähokimängija, kes mängib Šveitsi kõrgliigaklubis Genève-Servette ründajana vasakäärel.
Ta alustas klubikarjääri Soome klubis KalPa, mille koosseisus tegi ta Soome kõrgliigas debüüdi hooajal 2007–08. Hooajal 2008–09 viskas ta uustulnukatest enim väravaid (19) ja valiti Soome liiga hooaja uustulnukaks.
2008. aastal valis Edmonton Oilers ta NHL-i "draft"is 163. valikuna. Põhja-Ameerikasse suundus ta hooajal 2010–11, asudes algul mängima AHL-i klubis Oklahoma City Barons. NHL-is tegi ta Oilersi meeskonnas debüüdi 17. märtsil 2011 mängus Phoenix Coyotesi vastu. Ta mängis Oilersis ka kahel järgmisel hooajal, kuid sai rohkem mänguaega AHL-is.
Aastatel 2013–2022 mängis Hartikainen KHL-i klubis Ufa Salavat Julajev. 2018–2019 hooaja väljalangemismängudes oli ta 21 punktiga (8+13) väljalangemismängude resultatiivseim mängija. Lisaks valiti Hartikainen sel hooajal KHL-i hooaja sümboolsesse koosseisu. Hooajal 2020–21 sai Hartikainen ühel hooajal KHL-is enim punkte kogunud (64 punkti) ja enim väravaid löönud (28 väravat) Soome mängijaks.
Hooajal 2022/23 asus ta mängima Genève-Servette'iga.
Hartikainen tuli 2022. aastal Soome jäähokikoondisega olümpiavõitjaks ja maailmameistriks. Enne seda kuulus ta Soome koondisse ka 2015. aasta maailmameistrivõistlustel ja 2018. aasta taliolümpiamängudel.
Korporaal

Korporaal (ladina keelest "corpus" 'ihu') on väike nelinurkne aluslinik, mis laotatakse armulaualiturgia ajaks altarile ja mille peal pühitsetakse leiba ja veini. Kasutatakse roomakatoliku ja evangeelses luteri kirikus.
Kirjeldus.
Korporaal on 45–50 sentimeetrise küljepikkusega ruudukujuline valge linasest kangast lina, mille peale asetatakse armulauariistad. Linake kaunistatakse servades tikandiga või pitsiga. Kui korporaali ei kasutata, hoitakse seda kokkumurtuna ainult selleks mõeldud tugevdatud materjalist tasku bursa sees.
Korporaal murtakse pärast kasutamist ristikujuliselt üheksaks kokku, et väikesed palakesed, mis võisid jääda pärast leiva murdmist ja karika puhastamist, ei läheks kaotsi, vaid jääksid korporaali sisse.
Ajaloost.
Algselt ei tehtud vahet korporaali ja altarilina vahel. Erilist lina avaldamaks austust armulaua-andide vastu hakati kasutama alates 9. sajandist. Varasel keskajal oli korporaal mõõtmetelt palju suurem ja selle üks külg oli enne ja pärast armulauda pööratud üle korporaalile asetatud karika. Kui korporaali suurus 12. sajandi paiku vähenes, võeti karika katmiseks kasutusele teine kokkuvolditud linake, hilisem palla. Korporaali peetakse ajalooliselt vanimaks tekstiilesemeks kirikus.
Linik

Linik on väike kaunistav lina või vaip, mis kuulub sisustus- ja tarbetekstiilide hulka. Võib olla kootud, heegeldatud, niblatud, kangast õmmeldud, punutud või mõnes muus tehnikas loodud.
Ülekantud tähenduses võib linik tähendada igasugust katet.
Chojna

Chojna (saksa "Königsberg in der Neumark") on linn Poolas Lääne-Pomorze vojevoodkonnas Gryfino maakonnas, Chojna valla halduskeskus. Chojna asub Szczecinist umbes 54 km lõunas.
Asulat on esmamainitud 1244. aastal, linnaõigused sai enne 1267. aastat. Kuni 1945. aastani oli Saksamaa koosseisus.
Połczyn-Zdrój

Połczyn-Zdrój (saksa "Bad Polzin") on linn Poolas Lääne-Pomorze vojevoodkonnas Świdwini maakonnas, Połczyn-Zdrój valla halduskeskus. Połczyn-Zdrój asub Świdwinist umbes 22 km idas.
Asulat on esmamainitud 1331. aastal, linnaõigused sai 1335. aastal. Kuni 1945. aastani oli linn Saksamaa koosseisus.
Rogelio Funes Mori

Rogelio Gabriel Funes Mori (sündinud 5. märtsil 1991 Mendozas) on Argentina päritolu Mehhiko jalgpallur, kes mängib ründajana Mehhiko kõrgliiga klubis Monterrey ja Mehhiko jalgpallikoondises.
Ta alustas profikarjääri 2009. aastal Argentina kõrgliiga klubis River Plate.
2013. aasta augustis liitus ta Portugali kõrgliiga klubiga Lissaboni Benfica. Benfica koosseisus pääses ta Portugali kõrgliiga hooajal 2013–14 väljakule vaid kahes mängus. Suurema osa ajast mängis ta Portugali esiliigas Lissaboni Benfica duubelmeeskonnas, kus lõi kokku 13 väravat. Hooajal 2014–15 mängis ta laenul Türgi kõrgliiga klubis Eskişehirspor.
2015. aasta juunis liitus ta Monterreyga. 2019. aastal tuli ta klubiga Mehhiko meistriks ja võitis samal aastal ka Lõuna-Ameerika klubide CONCACAF-i Meistrite Liiga. CONCACAF-i Meistrite Liiga võitis ta Monterreyga teist korda 2021. aastal. 2021. aasta Meistrite Liiga finaalis alistas Monterrey Funes Mori väravast 1:0 teise Mehhiko klubi, Club América. Lisaks valiti Funes Mori sel hooajal Meistrite Liiga parimaks mängijaks.
Argentina jalgpallikoondises pidas Funes Mori 2012. aastal ühe kohtumise. 2020. aastal sai ta võimaluse hakata koondises esindama Mehhikot. Mehhiko jalgpallikoondises tegi ta debüüdi 4. juulil 2021 sõprusmängus Nigeeria vastu ja lõi selles mängus ka värava. Ta kuulus Mehhiko koondisse 2021. aasta CONCACAF Gold Cupil, kus ta lõi kolm väravat.
Tema kaksikvend Ramiro Funes Mori on samuti jalgpallur.
Orzysz

Orzysz (saksa "Arys") on linn Poolas Warmia-Masuuria vojevoodkonnas Piszi maakonnas, Orzyszi valla halduskeskus. Linn asub Orzyszi järve ääres.
Asula on rajatud 16. sajandil, linnaõigused sai 1725. aastal. Raudteeühendus alates 1906. aastast. Kuni 1945. aastani oli linn Saksamaa (Ida-Preisimaa) koosseisus.
Vincent Janssen

Vincent Petrus Anna Sebastiaan Janssen (sündinud 15. juunil 1994 Heeschis) on Hollandi jalgpallur, kes mängib ründajana Belgia kõrgliigaklubis Antwerp.
Ta alustas profikarjääri 2013. aastal Hollandi esiliigaklubis Almere City. 2015. aastal liitus ta Hollandi kõrgliigaklubiga AZ Alkmaar. Hooajal 2015–16 lõi ta Hollandi kõrgliigas 27 väravat, millega oli liiga suurim väravakütt. Samal hooajal valiti ta Hollandi jalgpalli aasta uustulnukaks.
2016. aasta juulis liitus Janssen 17 miljoni naelsterlingi eest Inglismaa Premier League'i klubiga Tottenham Hotspur, kellega sõlmis nelja-aastase lepingu. Esimese värava Inglismaa kõrgliigas lõi ta 29. oktoobril 2016 penaltist mängus Leicester City vastu. Hooajal 2017–18 mängis ta laenul Türgi kõrgliigaklubis Fenerbahçe. 2018. aasta suvel naasis ta Tottenham Hotspuri, kuid vigastuse tõttu sai ta terve hooaja 2018–19 jooksul kaasa teha vaid kolmes kohtumises.
2019. aasta juulis liitus ta Mehhiko kõrgliigaklubiga Monterrey. 2019/20. Apertura-hooajal tuli ta klubiga Mehhiko meistriks. 2021. aastal võitis ta klubiga CONCACAF-i Meistrite Liiga.
Debüüdi Hollandi jalgpallikoondises tegi Janssen 2016. aastal. Oma teises koondisemängus 29. märtsil 2016 lõi ta Inglismaa vastu värava.
Tema ema Annemarie Verstappen on endine ujuja.
Antependium

Antependium (ladina keelest "ante" 'ees' ja "pendēre" 'rippuma', mitmus "antependia") ehk altarikate, ka altaripõll on kristlikus kirikus kasutatav tekstiil, mis on kinnitatud altari ülemise serva külge. Ehkki tekstiil on tavalisim materjal, võib antependium olla ka muudest materjalidest, näiteks puust, väärismetallist või kivist. Vanemas kirjanduses on kasutatud ka sõna frontaal.
Altarikattel ei ole läänekirikus sümboolset tähendust. Ta on mõeldud altari kui jumalateenistusliku keskpunkti tähtsuse rõhutamiseks ja kirikus olijate mõtete suunamiseks. Neid ülesandeid täidavad altarikatte kirikuaasta perioodidele vastav liturgiline värv ja kattel kujutatud kristlikud sümbolid.
Altarikatet tuleb eristada linasest altarilinast, mis katab altari pealmist külge.
Ajaloost.
Altari katmine lisaks altarilinale ka rippuva tekstiiliga on vana tava. Sellist katet võib näha Ravenna San Vitale kiriku 6. sajandi keskpaigast pärit mosaiigil. Algselt kattis kate altarit kõigist neljast küljest. Alates II aastatuhandest on võetud kasutusele ainult altari esikülge katvad antependiumid. Tänapäevased altarikatted võivad oma suuruselt olla väga erinevad. Altari esikülge kattev altarikate võib ulatuda katma ka altari külgi. Samas võib altarikate ulatuda küll maani, kuid katta vaid altari esikülje keskmise kolmandiku. Altarikatteks võib olla ka kitsas riba altari esikülje ülaservas.
Läbi aegade on altarikatete valmistamiseks kasutatud hinnalisi materjale – siidi ja sametit – ning kaunistatud neid uhkete tikanditega. 15. sajandil muutusid altarikattena väga armastatuks põimetehnikas piltvaibad. Villasest kangast, tikandiga kaunistatud või kangastelgedel kootud altarikatted võeti kasutusele 20. sajandil.
Altarikatted õigeusu traditsioonis.
Õigeusu kirikus kasutatakse kaht altarikatet. Alumine altarikate (kreeka keeles κατασάρκιον "katasarkion", kirikuslaavi keeles "срачица" 'särk' või kreeka keelest laenatud "катасарка") on linane ja kaunistatud nööridega ning jääb täielikult pealmise altarikatte alla. See sümboliseerib Kristuse surilina. See on alaline altari kate, mida ei võeta ära kuni kirik tegutseb. Pealmine altarikate (kirikuslaavi keeles "индития" "inditija", kreekakeelsest ἡ ἐνδυτή 'riietus'; vt ka ladinakeelne "induo" 'riietama') on liturgilises värvis brokaadist või mõnest muust hinnalisest kangast, katab altari nelja külge ja sümboliseerib Kristuse hiilguse rüüd. Selle katte peale võidakse laotada veel üks altari pealmist külge kattev samast kangast brokaatlina. Nii kaetud altarit nimetatakse täielikult riietatud altariks.
Vinayapiṭaka

Vinaya Pitaka või Vinayapiṭaka (sanskriti ja paali keeles ‘juhiste' ehk 'reeglite korv’; tiibeti keeles "’dul ba’i sde snod") on budismi pühakirja "Tipiṭaka" esimene osa, mis sisaldab kõiki käitumisreegleid munkadele ja nunnadele ning mungaelu korralduslikke juhised.
Tänapäevani on algkeeles säilinud ainult paalikeelse theravaada koolkonna "Tipiṭaka". Teiste koolkondade, algselt sanskritikeelsed "Vinayapiṭaka"d, on meieni jõudnud tiibeti- ja hiinakeelsetes tõlgete kaudu.
Sisu.
"Vinayapiṭaka" koosneb kolmest osast:
Esimesse kuulub "Prātimokṣa-sūtra "(paali keeles "pāṭimokkha-sutta"), kus on kirjas munkade ja nunnade elukorralduse üksikasjalikud reeglid ehk pratimokša. Teine koosneb kahest peatükist ning sisaldab koguduse elukorralduse ja toimimise reegleid. Kolmas osa sisaldab protseduurireegleid kogudusse vastuvõtmiseks, pühade ja tähtpäevade pidamiseks jms.
Suttade analüüs.
“Suttade analüüs” ("Suttavibhaṅha") on “"Pāṭimokkha-sutta"” põhjalik analüüs. "Pāṭimokkha" on käitumisjuhiste ja reeglite kogumik, milles on raskusastmete järgi loetletud kaheksa eksimuste klassi, mis on omakorda jaotatud kaheks:
Väljaarvamine.
"Väljaarvamine” ("Pārājika-pāḷi") sisaldab nelja suuremat eksimust, mille korral toimub sanghast pöördumatu väljaarvamine. Nendeks on 
Heastamine.
“Heastamine” ("Pācittiya-pāḷi") sisaldab väiksemaid eksimusi ja nende heastamist, milleks võib olla eksimuse tunnistamine, lepitus vms. Siia alla on koondatud ka söömise, rüü kandmise ja muu igapäevaeluga seotud juhiseid.
Jaotused.
“Jaotused” ("Khandaka") sisaldab reegleid ja protseduure, mille eesmärk on reguleerida elukorraldust nii indiviidi kui kloostrikogukonna tasemel tervikuna. Tekstid sisaldavad mungaelu reegleid, mis puudutavad munkade ja nunnade kloostrisse vastuvõtmist, pühade tähistamist, riietumist, toitumist, sh haigete munkade elukorraldust ja ravimist, jms. Iga reegel sisaldab selle reegli tekkega seotud lugu (probleemi) ja Buddha poolt antud lahendust, eesmärgiga säilitada harmoonia vaimses kogukonnas. Jaotused sisaldavad kaht peamist osa:
Suurem osa.
“Suurem osa” ("Mahāvagga") sisaldab 10 alajaotust ("khandhaka"), kus on toodud ka lugu Buddha virgumisest bodipuu all ning sellest, kuidas ta nägi olemise olemust ja avaldas oma viiele esimesele järgijale neli aarialikku tõde.
Väiksem osa.
“Väiksem osa” ("Cullavagga") sisaldab 12 alajaotust, kus jätkuvad institutsionaalsete reeglite ja protseduuride loetelud, mida tuntakse enamasti "saṅghakamma" nime all. See osa käsitleb reegleid, mida tuleb järgida enne sanghasse astumist, ning askeesi ja mungaks ennistamisega seotud reegleid. Lisaks sisaldab see osa mitmesugused juhiseid, mis puudutavad suplemist, riietust, noormunkade kohustusi jms.
Lisandused.
“Lisad” ("Parivārapāḷi") sisaldab 18 alajaotust ja on sisuliselt kahe eelmise osa kokkuvõte. See hõlmab ka mõningaid eelnevates osades toodud reeglite selgitusi ja täpsustusi, protseduurireegleid kogudusse vastuvõtmiseks, pühade ja tähtpäevade pidamiseks jms ning analüütilist ülevaadet, kus kõik reeglid, küsimused ja toimingud on liigitatud temaatilistesse kategooriatesse.
Kirjandus.
Virgumise tee nii nagu õpetas Buddha. Ṭhitañāṇo (Andrus Kahn), lk 145 – 146.
Strumień

Strumień (saksa "Schwarzwasser", tšehhi "Strumeň") on linn Poolas Sileesia vojevoodkonnas Cieszyni maakonnas, Strumieńi valla halduskeskus.
Asula on rajatud 13. sajandil, linnaõigused sai 1482. aastal. 1920. aastal läks Strumień Poola koosseisu.
W New York Union Square

W New York Union Square on 21-korruseline, 87 meetri kõrgune hoone, mis asub New Yorgis Manhattanil Union Square'i ristmikul (Park Avenue Southi ja 17th Streeti nurgal). Hoone projekteerisid arhitektid Albert D'Oench ja Joseph W. Yost "beaux-arts"'i stiilis. Hoone aadress on 50 Union Square East.
Kui kõrghoone 1911. aastal valmis, sai selle nimeks Germania Life Insurance Company Building ja seal asus kindlustusettevõtte Germania Life Insurance Company peakorter. Kui kindlustusettevõte muutis nime, sai 1917. aastal hoone nimeks Guardian Life Insurance Company Building.
Neljast lisakorrusest koosneva mansardjuurdeehitise projekteeris arhitektuuribüroo Skidmore, Owings &amp; Merrill ja see valmis 1961. aastal.
1998. aastal kolis kindlustusettevõte majast välja ning hoonesse hakati rajama 250 numbritoaga hotelli, mida pidi hakkama pidama ettevõte Starwood. Kuid peagi hõivas hoone hoopis hotellikett W Hotels, kes nimetas maja W New York Union Square'iks ning tegi sellest 270 numbritoaga luksuslikku elustiili esindava hotelli, mis avati 2000. aasta detsembris.
2006. aastal müüdi hoone 285 miljoni dollari eest Dubai investeerimisettevõttele Istithmar World. W Hotels peab seal hotelli edasi, kuid mitmed hoones tegutsenud restoranid ja muud allettevõtmised on omanikku/rentnikku vahetanud.
Kõrghoonest üle tee asub Everett Building.
Baborów

Baborów (saksa "Bauerwitz") on linn Poolas Opole vojevoodkonnas Głubczyce maakonnas, Baborówi valla halduskeskus. Baborów asub Głubczycest ligi 12 km idakagus.
Baborówit on esmamainitud 1296. aastal, linnaõigused sai 1340. aastal. 1575. aastal kaotas Baborów linnaõigused, kuid sai need 1718. aastal tagasi. Kuni [[1945]. aastani oli linn [[Saksamaa]] koosseisus.
Viited.
[[Kategooria:Opole vojevoodkonna linnad]]
FIDE nõukogu

FIDE nõukogu, varem FIDE presidendinõukogu, on Rahvusvahelise Maleföderatsiooni juhtorgan.
FIDE presidendinõukogu.
FIDE presidendinõukogusse kuulusid president, asepresident, peasekretär, viitsepresidendid, varahoidja, auviitsepresidendid, maailmajaopresidendid ning valitsev maailmameister ja naiste maailmameister.
2018. aastal ümbervalitud presidendinõukokku kuulus 26 maletegelast, sealhulgas:
Presidendinõukogu istungid.
Presidendinõukogu istungeid peeti kord kvartalis. 
FIDE 2007. aasta teise kvartali presidendinõukogu istung toimus Tallinnas. Korralduse põhiraskus lasus Eesti Maleliidul. Sellel istungil vastu võetud otsustest puudutasid vahetult Eestit kaks: Tallinn sai loa kandideerida 2011. aastal maailma karikaturniiri ja 2016. aastal maleolümpia korraldajaks.
Kolonowskie

Kolonowskie (saksa "Colonnowska", vahel ka "Kolonnowska", 1936–1945 "Grafenweiler") on linn Poolas Opole vojevoodkonnas Strzelce Opolskie maakonnas, Kolonowskie valla halduskeskus. Kolonowskie asub Strzelce Opolskiest umbes ligi 18 km põhjakirdes ja Opolest umbes 33 km idas.
Kuni 1945. aastani oli asula Saksamaa koosseisus. Alevi staatuse sai Kolonowskie 1956. aastal, linnaõigused 1973. aastal.
Snæfellsnes

Snæfellsnes on Islandi lääneosas asuv poolsaar.
Poolsaarel asub Snæfellsjökulli vulkaan.
Reykjanesskagi

Reykjanesskagi on Islandi edelaosas asuv poolsaar, millel asub Keflavíki rahvusvaheline lennujaam.
Kępice

Kępice (kuni 1946. aastani Businko, kašuubi "Hômer", saksa "Hammermühle") on linn Poolas Pomorze vojevoodkonnas Słupski maakonnas, Kępice valla halduskeskus. Kępice asub Słupskist umbes 28 km lõunaedelas Wieprza jõe kaldal.
Kuni 1945. aastani oli asula Saksamaa koosseisus. Linnaõigused sai Kępice 1967. aastal.
Bilõtšõn

Bilõtšõn (ukraina keeles "Біличин") on küla Ukrainas Vinnõtsja oblastis Bari rajoonis. Pindala on 1,75 km². Elanike arv oli 2001. aastal 405.
Bari rajoon

Bari rajoon (ukraina keeles Барський район) on endine rajoon Ukrainas Vinnõtsja oblastis.
2018. aastal elas seal 51 444 inimest. Rajooni halduskeskus oli Bari linn.
Rajoon moodustati 1923. aastal. 2020. aastal toimunud haldusreformi käigus liideti Bari rajoon Žmerõnka rajooniga.
Enn Õunapuu

Enn Õunapuu (sündinud 6. aprillil 1949 Tallinnas) on eesti tehnikateadlane, infotehnoloog.
Haridus.
Ta lõpetas Tallinna 42. Keskkooli 8. klassi 1964, Tallinna 2. Keskkooli 1967, Tallinna Polütehnilise Instituudi majandusteaduskonna majandusliku informatsiooni mehhaniseeritud töötlemise erialal 1973; õppis TPI kaugõppeaspirantuuris 1981–84, sai majandusteaduste kandidaadi kraadi 1984 (väitekiri "Sotsiaal-majanduslike seoste selgitamise interaktiivsete statistiliste meetodite väljatöötamine", juhendaja Leo Võhandu); oli TTÜ doktorant 1989–92.
Töökäik.
Tallinna Tehnikaülikoolis 1973. aastast: informatsioonitöötlemise kateedri laborant 1973, stažöör-õppejõud 1973–74, assistent 1974–75; arvutuskeskuse masinaülema asetäitja 1975–84; informatsioonitöötlemise kateedri tunnitasuline õppejõud 1975–77, 1979; raamatupidamise kateedri vanemõpetaja 1984–86, dotsent 1986–89; infotöötluse kateedri tunnitasuline õppejõud 1986–89, vanemteadur 1988–92; informaatikainstituudi dotsent 1992–2004; infosüsteemide õppetooli hoidja 1998–2004; infosüsteemide professor ja õppetooli juhataja 2004–2009; informaatikainstituudi infosüsteemide õppetooli vanemteadur 2010-2014, teadur 2014. aastast; hiljem tarkvarateaduse instituudi dotsent ja aastast 2021 emeriitdotsent.
Teadustöö põhisuunad.
Andmetöötlussüsteemide väljatöötamine, infosüsteemide planeerimise majanduslikud küsimused, internetil baseeruvad arvutisüsteemid ja elektronkaubandus.
Avaldanud üle 40 teaduspublikatsiooni. Tema juhendamisel on kaitstud 29 magistri- ja doktoritööd.
Teadusorganisatoorne ja -administratiivne tegevus.
TTÜ majandusteaduskonna nõukogu liige, magistrieksami komisjoni liige; ELi Leonardo da Vinci projekti NETPRO täitja; CASE-koolituse käivitamise projektigrupi liige.
Eesti Informaatikaseltsi asutajaliige, nõukogu liige; Eesti Infotehnoloogia Seltsi liige 2007.
Harrastused.
Ratsasport (meistrikandidaadi järk).
Bar (Vinnõtsja oblast)

Bar on linn Ukrainas Vinnõtsja oblastis, Bari rajooni keskus. Asub Rivi jõe ääres.
Linnas on umbes 16 000 elanikku.
15. sajandist on asulat mainitud nime all Riv (Rov). Praeguse nime sai kuninganna Bona Sforzalt 1537. aastal. 1672–1674 ja 1675–1699 kuulus Osmanite riiki. 1768. aastal loodi linnas Bari konföderatsioon.
Brusy

Brusy (saksa "Bruß", kašuubi "Brusë") on linn Poolas Pomorze vojevoodkonnas Chojnice maakonnas, Brusy valla halduskeskus. Brusy asub Chojnicest umbes 24 km põhjakirdes.
Küla on esmamainitud 1351. aastal.
Brusy sai linnaõigused 1. jaanuaril 1988.
Miguel Layún

Miguel Arturo Layún Prado (sündinud 25. juunil 1988 Córdobas) on endine Mehhiko jalgpallur (kaitsja ja poolkaitsja).
Ta alustas profikarjääri 2006. aastal Mehhiko kõrgliigaklubis Veracruz. Aastatel 2010–2014 mängis ta Mehhiko kõrgliigas Club América ridades, kellega tuli kahel korral Mehhiko meistriks. Klubikarjääri jooksul mängis väljaspool Mehhikot veel Itaalia kõrgliigaklubis Atalanta (2009–2010), Inglismaa klubis Watford, Portugali kõrgliigaklubis Porto ning Hispaania kõrgliigaklubides Sevilla ja Villarreal.
2019. aasta jaanuaris liitus ta Mehhiko kõrgliigaklubiga Monterrey. Ta tuli klubiga 2019. aastal Mehhiko meistriks ja Põhja-Ameerika klubide meistriks.
2021. aasta juunis naasis Layún Américasse. 2023. aasta detsembris tuli ta Américaga Mehhiko meistriks, mis oli Layúnile neljandaks Mehhiko meistritiitliks ja kolmandaks Américaga. 17. detsembril 2023 peetud Mehhiko meistrivõistluste finaali teine mängu Tigres UANL-i vastu jäi Layúni viimaseks mänguks jalgpallurina, kuna juba sama aasta oktoobris oli ta teatanud jalgpallurikarjääri lõpetamisest.
Debüüdi Mehhiko jalgpallikoondises tegi Layún 2013. aasta CONCACAF Gold Cupi teises alagrupimängus Kanada vastu. Koondisekarjääri esimese värava lõi ta 28. mail 2014 sõprusmängus Iisraeli vastu. Ta kuulus Mehhiko koondisse veel ka 2014. aasta maailmameistrivõistlustel, 2015. aasta CONCACAF Gold Cupil, 2016. aasta Copa América Centenariol, 2017. aasta FIFA konföderatsioonide karikaturniiril ja 2018. aasta maailmameistrivõistlustel.
Mehhiko koondises mängis ta aastatel 2013–2020 kokku 71 korda ja lõi kuus väravat.
Żukowo

Żukowo (kašuubi "Żukòwò", saksa "Zuckau") on linn Poolas Pomorze vojevoodkonnas Kartuzy maakonnas, Żukowo valla halduskeskus. Żukowo asub Kartuzyst umbes 11 km idas ja Gdański kesklinnast ligikaudu 30 km idas.
Żukowo sai linnaõigused 1. jaanuaril 1989.
Nowy Dwór Gdański

Nowy Dwór Gdański (saksa "Tiegenhof") on linn Poolas Pomorze vojevoodkonnas, Nowy Dwór Gdański maakonna ja Nowy Dwór Gdański valla halduskeskus. Nowy Dwór Gdański asub Gdański kesklinnast umbes 37 km lääneedelas.
Asula on rajatud 1570. aastal, 1772. aastal läks Esimese Poola jagamise tulemusel Preisi kuningriigi võimu alla. Linnaõigused sai 1880. aastal. Kuulus aastatel 1920–1939 Danzigi vabalinna koosseisu. Teises maailmasõjas hävis ligi 50% linna hoonetest. 1945. aastal läks linn Poolale.
Gloucesteri küünlajalg

Gloucesteri küünlajalg on kullatud pronksist keeruka dekooriga küünlajalg, mis valati 1104. ja 1113. aasta vahel Gloucesteri katedraali jaoks ja asub tänapäeval Victoria ja Alberti Muuseumis Londonis. Küünlajalg on silmapaistev kunstiteos ja üks väheseid säilinud romaani metallehistöö näiteid Inglismaal.
Kirjeldus.
Küünlajala kõrgus on 58 cm, läbimõõt 20 cm, ese kaalub 5,76 kg. Koosneb kolmejalgsest baasist, kolme pungisega tüvesest, mille keskmine pungis on silmapaistvaim, ja taldrikust, mida toetavad suudega tiivulised kõrvukad lohed.
Materjal.
Küünlajalg on valatud kaduva vaha meetodil kolmes osas. Kasutatud pronks on ebatüüpilise koostisega, see sisaldab vaske, tsinki, tina, pliid, niklit, rauda, antimoni ja arseeni ning olulises koguses hõbedat - umbes 22,5% küünlajala baasis ja 5,76% küünlataldrikus. Segu koostis on lasknud arvata, et küünlajalg valati leitud mündiaarde materjalist. Küünlajalg on amalgaamkullatud, kaunistatud hõbeniellost detailidega, graveeritud ja osale figuuridele on panustatud tillukesed tumedad klaassilmad.
Dekoor.
Küünlajala dekoori moodustab ažuurne võrgustik põimunud okstest, lehtedest ja väänlatest, inimfiguuridest, ahvidest ja tiivulisi lohesid meenutavaist olenditest. Dekoori on tõlgendatud hea ja kurja võitlusena ning figuuridel leiab viiteid vaikuse ja kõnelemise teemadele, sest mõned kujud hoiavad kätt teiste suul. Pungises asuvad medaljonid nelja evangelisti figuuridega. Kaunistusstiil oli tüüpiline tollasele Põhja-Euroopa kunstile ja vasteid leiab kaasaegsest Inglismaa raamatumaalist. Hoolimata ka saksapärastest joontest - sarnasusi on kahe Ottode-aegses Hildesheimis loodud küünlajalaga - on küünlajalg valatud Inglismaal, võib-olla Canterburys, ja see võib olla rändava käsitöömeistri töö, kes ei pruukinudki olla väljaõppinud metallitööline.
Tekstid.
Küünlajala taldriku ümber kulgeb tekstiriba:
 + "lvcis.on[us] virtvtis opvs doctrina refvlgens / predicat vt vicio non tenebretvr homo"
 + "valguse voog, vooruse töö, särav õpetus / juhatab, nii et pahe pimedusse ei mattu inimene"
Lisaks on ladinakeelne tekst tüvesel ülal- ja allpool pungist:
+ "abbatis.petri.gregis / et:devotio.mitis / + me dedit:ecclesie: / sci:petri:gloecestre"
+ "abt Petruse kari ja tema pühendumine andsid mu Gloucesteri Püha Peetruse kirikule"
Petrus oli Peetruse benediktlaste kloostri, mille juurde kuulus praegune Gloucesteri katedraal, abt 1104–1113, selle alusel on küünlajalg dateeritud.
Kolmas tekst teatab küünlajala viimisest Le Mansi:
"hoc cenomannensis res ecclesie pociensis / thomas ditavit cvm sol annvm renovavit"
"Thomas Pociensis andis selle Le Mansi kirikule siis kui päike uuendas aasta"
See võis juhtuda 12. sajandi lõpul. Arvatakse, et Le Mansi jäi küünlajalg Prantsuse revolutsioonini.
Ost muuseumi.
Esimene märge küünlajala kohta pärast keskaega on aastast 1856, selle asumine ühes erakogus. 1861. aastal osteti see oksjonilt Pariisis Victoria ja Alberti muuseumi.
Matti Ahde

Matti Allan Ahde (23. detsember 1945 Oulu – 20. detsember 2019 Helsingi) oli Soome poliitik, kes kuulus Soome Sostiaaldemokraatlikku Parteisse.
Ahde oli Eduskunna liige aastatel 1970–1990 ja 2003–2011, samuti 8. maist 1987 kuni 1. veebruarini 1989 Eduskunna esimees.
Ta oli 19. veebruarist 1982 kuni 30. septembrini 1983 Soome siseminister ja Soome keskkonnaminister 6. maist 1983 kuni 30. aprillini 1987.
Kari Rajamäki

Kari Juhani Rajamäki (sündinud 15. oktoobril 1948 Anjala vallas (praegu Anjalankoski)) on Soome poliitik, kes kuulub Soome Sotsiaaldemokraatlikku Parteisse.
Ta oli Eduskunna liige 26. märtsist 1983 kuni 21. aprillini 2015.
Kari Rajamäki oli Soome siseminister 17. aprillist 2003 kuni 19. aprillini 2007.
Piemontekeelne Vikipeedia

Piemontekeelne Vikipeedia (piemonte keeles "Wikipedia an lenga piemontèisa") on Vikipeedia piemontekeelne versioon.
Piemontekeelne Vikipeedia sai alguse 27. märtsil 2006.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
72% piemontekeelse Vikipeedia artiklitest on bottide loodud.
Nõo Muusikakool

= Ajalugu =
Nõo Muusikakool kinnitati muusika õppeasutusena 1. augustil 1972. Enne seda õpetati muusikat Nõo Põhikooli muusikaklassides. Aastatel 1968–1972 oli Nõos Elva Lastemuusikakooli filiaal, sest iseseisva muusikakooli loomiseks oli vaja vähemalt 51 õpilast. 1. septembril 1972. aastal täitus 51 õpilase kriteerium ning tänu selleaegsele Nõo Põhikooli direktorile Kalju Aigrole alustas "Nõo Lastemuusikakool" tööd nii eraldi hoones kui ka põhikoolis. Personali kuulusid kolm klaveriõpetajat, kaks akordioniõpetajat ja muusikakooli direktor. Aastatel 1976–1991 tegutses koolis puhkpillisosakond, kus sai õppida klarnetit, saksofoni ja metsasarve.
1978. aastal tehti muusikakooli hoonele kapitaalremont, klassidele lisati vaheseinad ja kõiki tunde sai hakata läbi viima ainult muusikakoolis. 1988. aastal lisandus Nõo Lastemuusikakoolile Ilmatsalu filiaal, mis tegutses 1993. aastani. Alates 1991. aasta veebruarist kannab kool "Nõo Muusikakooli" nime. 1996. aastal lisandus muusikakooli kitarriklass ning aastatel 1998–2003 sai koolis õppida ka laulmist. 2004. aastal lisandusid viiuliklass ja klassikalise kitarri klass. 2005. aastal alustati pärast pausi taas plokkflöödi õpetamisega. 2006. aastal alustas koolis eelklass ja 2007. aastal vabaklass, kus oli võimalik õppida flööti. 2009. aastal lisandus saksofoni ja 2010. aastal tšello õppimise võimalus.
Alates 1. septembrist 2015 jätkas Nõo Muusikakool tegevust uues hoones, mille projekteeris arhitekt Juhan Kutti. Projekti koostamisest uue hoone valmimiseni kulus kümme aastat.
Aleksini rajoon

Aleksini rajoon (vene keeles "Алексинский район") on 2. järgu haldusüksus (munitsipaalrajoon) Venemaal Tula oblasti loodeosas. Rajooni keskus on Aleksini linn.
Rajoon piirneb läänes Kaluga oblastiga.
Rajooni pindala on 942,8 km². Elanike arv oli 2018. aastal 67 400.
Aleksini rajoonis on 155 asulat, mis kuuluvad kõik ühe linnaringkonna (Aleksini linn) koosseisu.
Rajooni tähtsamad jõed on Oka, Vašana, Krušma ja Mõšega.
Sitsiiliakeelne Vikipeedia

Sitsiiliakeelne Vikipeedia (sitsiilia keeles "Wikipedia ’n sicilianu") on Vikipeedia sitsiiliakeelne versioon.
Sitsiiliakeelsele Vikipeediale pandi alus 5. oktoobril 2004.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
Johnny haaras püssi

Johnny haaras püssi "(ingl.k Johnny Got His Gun)" on 1971. aastal USA kirjaniku Dalton Trumbo loodud sõjavastane draamafilm, mis põhineb tema 1938. aastal kirjutatud samanimelisel romaanil. Film saavutas suurema populaarsuse alles 1980. aastate lõpus, kui heavy metal bänd Metallica kasutas sellest lõike "One" muusikavideos.
Filmi süžee.
Filmi peategelane on noor Ameerika sõdur Joe Bonham(Timothy Bottoms). Ta on Esimeses maailmasõjas mürsutabamuse järel rängalt vigastada saanud - ta on kaotanud oma jäsemed, näo ning kõik meeled peale kompimise. Ta on täie teadvuse juures, kuid vigastuste tõttu on ta sisuliselt enda kehas vangis. Haiglavoodis lamades saab ta aegamööda aimu oma seisukorrast ning kõigub oma mõtetega reaalsuse ja fantaasia vahel, meenutades vanu aegu oma pere ning sõpradega. Samuti loob ta mingit sorti sideme teda hooldava medõega(Diane Varsi), kes paistab tema probleemi mõistvat.
Mingil hetkel leiab Joe viisi, kuidas sõjaväeülemate ning haiglapersonaliga suhelda, tagudes oma pead vastu patja, üritamaks rääkida Morse abil, öeldes "S.O.S. Appi." Medõde saab ajapikku aru, mida Joe tahab ning toob palatisse kindrali, preestri ning tõlgi. Kindral küsib Joelt tõlgi kaudu, et mida ta tahab. Joe tahab, et teda viidaks klaaskirstus karnevalile teistele vaadata, et näidata, et mida võib sõda inimesega teha. Kindral ütleb talle tõlgi kaudu, et sellises seisus nagu ta on, pole teda võimalik kuskile viia, mille peale Joe palub lasta end tappa, öeldes: "Kui te ei luba inimestel mind näha, siis tapke mind." Medõde jääb mingil hetkel Joega üksi ning teeb katse teda lämmatada, sulgedes tangidega tema hingamisaparaadi toru, kuid samal hetkel sekkub kindral, naastes palatisse, võttes tangid torult ära ning jättes Joe edasi "elava surma" seisundisse.
Pilverobootika

Pilverobootika on robootika valdkond, mis üritab võtta kasutusele pilvetehnoloogiad nagu pilvandmetöötlus, pilvesalvestus ja muud veebipõhised tehnoloogiad, mis on suunatud sellele, et rakendada ühte kohta koondatud taristu ja jagatud teenuste eeliseid robootikas. Olles ühendatud pilve, on robotitel võimalik kasutada pilves paikneva moodsa andmekeskuse võimsat arvutusvõimekust, salvestusmahtu ja sideressursse, mis võimaldavad eri robotitelt ja agentidelt (muud masinad, nutikad esemed, inimesed jne) pärinevat teavet töödelda ja jagada. Inimestel on võimalik robotitele ülesandeid delegeerida distantsilt arvutivõrkude kaudu. 
Pilvarvutustehnoloogiad võimaldavad robotsüsteemidel pääseda juurde suurele võimekusele, kuid samal ajal vähendada süsteemi ülalpidamisega seotud kulusid, rakendades selleks pilvetehnoloogiaid. Seetõttu on võimalik luua kerged, soodsad, nutikad robotid, mille intelligentne „aju“ paikneb pilves. See „aju“ koosneb andmekeskusest, teadmusbaasist, ülesande planeerijatest, süvaõppest, teabe töötlemisest, keskkonnamudelitest, sidetoest jne.
Komponendid.
Robotite jaoks loodud pilvel on vähemalt kuus olulist komponenti:
Piirangud.
Kuigi robotid saavad meile pakkuda pilveandmetöötlusest tulenevaid eeliseid, siis ei ole pilv lahenduseks kõigile robootikaalastele väljakutsetele.
Väljakutsed.
Pilverobootikaalane uurimistöö ja vastavad arengusuunad on seotud järgmiste võimalike probleemide ja väljakutsetega:
Ingušikeelne Vikipeedia

Ingušikeelne Vikipeedia (inguši keeles "Гӏалгӏай Википеди") on Vikipeedia ingušikeelne versioon.
Ingušikeelne Vikipeedia loodi 18. aprillil 2018.
Seal on artiklit, millega see on artiklite arvult . keeleversioon.
Harry Matskin

Harry Matskin (26. august 1944 Krasnoarmeisk, Saratovi oblast, Vene NFSV – 14. august 1999 Tallinn) oli eesti spordiajakirjanik.
1962. aastal lõpetas ta Tallinna 20. Keskkooli. 1990. aastal lõpetas Tallinna Pedagoogilise Instituudi.
1973. aastast töötas Eesti Raadio sporditoimetajana.
Ta on maetud Tallinna Metsakalmistule.
Bandžarikeelne Vikipeedia

Bandžarikeelne Vikipeedia (bandžari keeles "Wikipedia bahasa Banjar") on Vikipeedia bandžarikeelne versioon.
Bandžarikeelsele Vikipeediale pandi alus 17. oktoobril 2010.
Seal on artiklit, millega see on artiklite arvult . keeleversioon.
Mirko Rajas

Mirko Rajas (sündinud 4. märtsil 1988) on eesti näitleja ja lavastaja. Ta on alates 2017. aastast Eesti Noorsooteatri kunstiline juht.
Mirko Rajas lõpetas 2007. aastal Vanalinna Hariduskolleegiumi teatriklassi (juhendajad Lembit Peterson ja Maria Peterson) ja 2012. aastal Turu Kunstiakadeemia nukuteatrikunsti erialal.
Aastatel 2010–2017 töötas Mirko Rajas NUKU teatris näitlejana. Lisaks oli ta aastatel 2010–2016 NUKU noortestuudio nukutehnika eriala õppejõud ja 2013–2015 NUKU noortestuudio juht. Alates 2011. aastast on ta Vanalinna Hariduskolleegiumi teatriklassi õppejõud. 
Aastatel 2017–2020 oli Mirko Rajas NUKU Teatri kunstiline juht. Alates 2020/2021. hooajast jätkab Eesti Noorsooteatri kunstilise juhina. 
2015. aastal viis Kanadas teatris Creations In Vivo läbi koolituse „Nukumanipuleerimise alused” 12 noorele näitlejale.
Gogolin

Gogolin on linn Poolas Opole vojevoodkonnas Krapkowice maakonnas, Gogolini valla halduskeskus. Gogolin asub Krapkowicest vahetult kirdes.
Asula oli olemas juba 13. sajandil, kuni 1945. aastani oli Saksamaa koosseisus. Linnaõigused sai Gogolin 1967. aastal.
Millie Bobby Brown

Millie Bobby Brown (sündinud 19. veebruaril 2004 Marbellas Andaluusias Hispaanias) on inglise näitleja ja modell. Tema läbimurdeline roll oli Ameerika Ühendriikide ulme- ja õudussarjas "Veidrad asjad" (2016–). 
Brown on mänginud ka teleseriaalides "Once Upon a Time in Wonderland", "Intruders", "", "Moodne perekond" ja "Grey anatoomia".
Brown sündis Hispaanias Málagas briti peres. Ta on pere neljast lapsest kolmas (tema õed-vennad on Paige, Charlie ja Ava). 
Perekond kolis Inglismaale Bournemouthi, kui Millie Brown oli nelja-aastane. Neli aastat hiljem kolisid nad Ameerika Ühendriikidesse Florida osariiki Orlandosse. Praegu elab Brown nii Ühendkuningriigis Londonis kui ka USA Georgia osariigi Atlanta linnas.
2016. aastal oli Brown nomineeritud Ekraaninäitlejate Gildi parima naispeaosatäitja auhinnale rolli eest õudussarjas "Veidrad asjad". Brown on saanud ka kaks Primetime Emmy nominatsiooni draamasarja parima naisosatäitja kategoorias 2017. ja 2018. aastal.
2017. aasta jaanuaris valiti Brown mängima filmis "Godzilla II: King of the Monsters", mis on "Godzilla" 2014. aasta järg. Film esilinastus märtsis 2019.
Brown on osalenud Calvin Kleini reklaamikampaanias. Tal on leping IMG Modelsiga.
Millie Bobby Brownil on oma ilubränd Florence by Mills, mille ta lõi 2019. aasta suvel.
Koirengi keel

Koirengi keel on kuki-tšini keel, mida räägivad koirengid Indias Manipuris.
Kõnelejaid oli 2001. aastal 1410.
Blachownia

Blachownia on linn Poolas Sileesia vojevoodkonnas Częstochowa maakonnas, Blachownia valla halduskeskus. Blachownia asub Częstochowa kesklinnast umbes 11 km läänes.
Blachownia sai linnaõigused 1967. aastal.
Marika Palm

Marika Palm (sündinud 23. aprillil 1988) on eesti näitleja ja lavastaja.
Ta on lõpetanud 2013. aastal Tartu Ülikooli Viljandi kultuuriakadeemia näitlejana (9. lend). Töötab alates 2013. aastast Ugala teatris näitleja ja lavastajana.
Breiðafjörður

Breiðafjörður on laht, mis asub Islandi läänerannikul Vestfirðiri ja Snæfellsnesi poolsaarte vahel.
Jampil

Jampil (ukraina Ямпіль) on linn Ukrainas Vinnõtsja oblastis, Jampili rajooni keskus. Asub Moldova piiri ääres Dnestri kaldal.
Helen Tammemäe

Helen Tammemäe (sündinud 19. juulil 1988) on ajakirjanik ja ärinõustaja; ajalehe Müürileht peatoimetaja (2010–2021).
Haridus.
2007. aastal lõpetas Tammemäe Vanalinna Hariduskolleegiumi gümnaasiumi (õppis kunstiharus). 2013. aastal lõpetas ta Tartu Ülikooli semiootika ja kultuuriteooria eriala bakalaureuseõppes maalikunsti kõrvalerialaga. Magistrikraad Balti filmi, meedia ja kunstide instituudist telerežii, -toimetamise ja -tootmise erialal.
Töö.
Tammemäe oli aastatel 2010–2021 ajalehe Müürileht peatoimetaja. 
2021. aasta maist töötas ta ärinõustamisagentuuris Miltton New Nordics ühiskonnasuhete konsultandi ning vastutustundliku ettevõtlusega tegeleva meeskonna juhina. Ta on ESG ehk jätkusuutlikkuse ja ühiskonnasuhete projektijuhtimise asjatundja, kelle tegevusvaldkonda jäävad nii rohe- kui ka digipöörde teemad, jätkusuutlik majandus ja sotsiaalne heaolu. 
Harrastused.
Tammemäe on varem maalinud kunstnikunime Leene Nola all.
Philip Reeve

Philip Reeve (sündinud 28. veebruar 1966 Brighton) on inglise lastekirjanik.
Kurdikeelne Vikipeedia

Kurdikeelne Vikipeedia (kurdi keeles "Wîkîpediyaya kurdî") on Vikipeedia kurdikeelne versioon.
Kurdikeelsele Vikipeediale pandi alus 7. jaanuaril 2004.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
Soranikeelne Vikipeedia

Soranikeelne Vikipeedia (sorani keeles ویکیپیدیای کوردیی ناوەندی) on Vikipeedia soranikeelne versioon.
Soranikeelsele Vikipeediale pandi alus 13. augustil 2009.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
27% soranikeelse Vikipeedia artiklitest on bottide loodud.
Valloonikeelne Vikipeedia

Valloonikeelne Vikipeedia (vallooni keeles "Wikipedia e walon") on Vikipeedia valloonikeelne versioon.
Valloonikeelsele vikipeediale pandi alus 20. juulil 2003.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
Mazandaraanikeelne Vikipeedia

Mazandaraanikeelne Vikipeedia (mazandaraani keeles مازرونی ویکی‌پدیا) on Vikipeedia mazandaraanikeelne versioon.
Mazandaraanikeelsele Vikipeediale pandi alus 2006. aastal. 
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
59% mazandaraanikeelse Vikipeedia artiklitest on bottide loodud.
Atšehikeelne Vikipeedia

Atšehikeelne Vikipeedia (atšehi keeles "Wikipèdia bahsa Acèh") on Vikipeedia atšehikeelne versioon.
Atšehikeelsele Vikipeediale pandi alus 2009. aastal.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
Pampangakeelne Vikipeedia

Pampangakeelne Vikipeedia (pampanga keeles "Wikipedia") on Vikipeedia pampangakeelne versioon.
Pampangakeelsele Vikipeediale pandi alus 2005. aastal. 
Seal on artiklit, millega see on artiklite arvult . keeleversioon.
Trikonh

Trikonh, ka trikonchos (kreeka keelest tri 'kolm' ja κόγχη konhe 'merikarp' apsiidi nõgusa lae järgi) on kirikuarhitektuuris esinev põhiplaani tüüp, mille puhul on poolringikujulised apsiidid ka transepti otstes.
Trikonh esineb varakristlikes kirikuehitistes, näiteks Sünnikirikus Petlemmas 5. sajandist. Põhiplaani kohtab ka Armeenia arhitektuuris, tänaseks on need hooned säilinud varemetena.
Esimene trikonh-kirik Saksamaa romaanikas oli Sankt Maria im Kapitol Kölnis (11. sajand). 12. sajandil lisandub sellele Groß St. Martin, 1200. aasta paiku Kölni St. Apostelni kirik ja St. Andrease kirik, Bonni toomkirik ja veidi hiljem Neussi St. Quirin ning Roermondi toomkirik. Trikonh esineb isegi veel Saksamaa gooti arhitektuuris, näiteks Marburgi Elisabethi kirikus (1235).
Sardikeelne Vikipeedia

Sardikeelne Vikipeedia (sardi keeles "Wikipedia in sardu") on Vikipeedia sardikeelne versioon.
Sardikeelsele Vikipeediale pandi alus 2004. aasta aprillis.
Seal on artiklit, millega see on artiklite arvult . keeleversioon.
Gilakikeelne Vikipeedia

Gilakikeelne Vikipeedia (gilaki keeles "Vikipөdiya") on Vikipeedia gilakikeelne versioon.
Gilakikeelsele Vikipeediale pandi alus 2006. aastal.
Seal on artiklit, millega see on artiklite arvult . keeleversioon.
28. ekspeditsioon

28. ekspeditsioon oli Rahvusvahelise kosmosejaama 28. alaline meeskond.
28. ekspeditsiooni esimesed kolm liiget saabusid jaama 4. aprillil 2011 ning ekspeditsioon algas 23. mail kui 27. ekspeditsiooni liikmed jaamast lahkusid. Ekspeditsiooni ülejäänud kolm liiget saabusid jaama 9. juunil.
Ekspeditsiooni ajal külastas missiooni STS-135 raames viimast korda kosmosesüstik Atlantis. See oli ka Space Shuttle'i programmi viimane missioon.
28. ekspeditsioon lõppes 16. septembril.
29. ekspeditsioon

29. ekspeditsioon oli Rahvusvahelise kosmosejaama 29. alaline meeskond.
Ekspeditsioon algas kolmeliikmelise meeskonnaga 16. septembril 2011. Ekspeditsiooni ülejäänud liikmed pidid esialgsete plaanide järgi saabuma jaama septembris, kuid augustis kukkus Venemaal alla Progressi kosmoselaev. Õnnetuse tõttu lükati start edasi ning ülejäänud meeskonnaliikmed saabusid jaama novembris.
29. ekspeditsioon lõppes 21. novembril.
30. ekspeditsioon

30. ekspeditsioon oli Rahvusvahelise kosmosejaama 30. alaline meeskond.
30. ekspeditsiooni esimesed kolm liiget saabusid jaama 16. novembril 2011 ja ekspeditsioon algas 21. novembril. Ekspeditsiooni ülejäänud kolm liiget saabusid jaama 23. detsembril.
30. ekspeditsiooni ajal vaadeldi jaamast ka Lovejoy komeeti, mis jõudis periheeli 16. detsembril 2011. Komeedi tiirlemisperiood on u. 622 aastat ning selle järgmine periheel on 2633. aastal.
Ekspeditsioon lõppes 27. aprillil 2012.
Harilik kosmos

Harilik kosmos ("Cosmos bipinnatus") on taimeliik korvõielised ("Asteraceae") sugukonnas.
Taime kõrgus on 61–122 cm.
Taime looduslik levila on Põhja- ja Kesk-Ameerikas – Arizonas, Mehhikos ja Guatemalast Costa Ricani.
Harilikku kosmost kasvatatakse ilutaimena mitmel pool maailmas ja temast on aretatud mitmeid sorte. Ta on vastupidav lõikelill.
Korsikakeelne Vikipeedia

Korsikakeelne Vikipeedia (korsika keeles "Wikipedia in lingua corsa" või "Wikipedia in corsu") on Vikipeedia korsikakeelne versioon.
Korsikakeelsele Vikipeediale pandi alus 2003. aastal.
Seal on artiklit, millega see on artiklite arvult . keeleversioon.
Somaalikeelne Vikipeedia

Somaalikeelne Vikipeedia (somaali keeles "Soomaali Wikipedia") on Vikipeedia somaalikeelne versioon.
Somaalikeelsele Vikipeediale pandi alus 2004. aastal.
Seal on artiklit, millega see on artiklite arvult . keeleversioon.
Jefremovi rajoon

Jefremovi rajoon (vene keeles "Ефремовский район") on 2. järgu haldusüksus Venemaal Tula oblasti lõunaosas. Rajooni keskus on Jefremovi linn.
Rajoon piirneb läänes Kamenski rajooniga, põhjas Volovo rajooniga, kirdes Kurkino rajooniga, idas ja lõunas Lipetski oblastiga ning edelas Orjoli oblastiga.
Rajooni pindala on 1649 km² ja Jefremovi rajoon on oblasti suurim rajoon. Elanike arv oli 2019. aastal 55 300 ja 2010. aastal 64 200.
Interlinguekeelne Vikipeedia

Interlinguekeelne Vikipeedia (interlingue keeles "Wikipedia") on Vikipeedia interlinguekeelne versioon.
Interlinguekeelsele Vikipeediale pandi alus 2004. aastal.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
Kabiilikeelne Vikipeedia

Kabiilikeelne Vikipeedia (kabiili keeles "Wikipedia") on Vikipeedia kabiilikeelne versioon.
Kabiilikeelsele Vikipeediale pandi alus 2007. aastal.
Seal on artiklit, millega see on artiklite arvult . keeleversioon.
Olga Zaitseva (laulja)

Olga Zaitseva on Eesti laulja (sopran). 
Haridus.
Olga lõpetas 2007. aastal Tallinna Georg Otsa nimelise muusikakooli klassikalise laulu erialal. Ta omandas bakalaureusekraadi Eesti Muusika- ja Teatriakadeemias 2012. aastal dotsent Pille Lille ja professor Jaakko Ryhäneni lauluklassis ja magistrikraadi 2014. aastal Interpretatsioonipedagoogika laulu erialal. Ta on täiendanud end professor Ingrid Kremlingi, Elizabeth Wilke, Yandwiga Rappé, Paolo de Napoli meistriklassides. 2018-2019. aastatel täiendas ta end Rimsky-Korsakovi Riiklikus Konservatooriumis professor Valentina Gageni juures. Ta on tunnustatud ooperilaulja ja pedagoog, kes on töötanud Eesti Rahvusooperis ning andnud kontserte mitmel pool Euroopas ja ta on mitmete rahvusvaheliste ja riiklike lauluvõistluste laureaat. Olga on tunnustatud ka mitmete stipendiumide ja preemiatega oma kunstilise tegevuse eest.
Friuulikeelne Vikipeedia

Friuulikeelne Vikipeedia (friuuli keeles "Vichipedie par furlan") on Vikipeedia friuulikeelne versioon.
Friuulikeelsele Vikipeediale pandi alus 25. jaanuaril 2005.
Seal on artiklit, millega see on artiklite arvult . keeleversioon.
Lingalakeelne Vikipeedia

Lingalakeelne Vikipeedia (lingala keeles "Wikipedia") on Vikipeedia lingalakeelne versioon.
Lingalakeelsele Vikipeediale pandi alus 2004. aastal.
Seal on artiklit, millega see on artiklite arvult . keeleversioon.